Markakóngur Íslands heldur upp á fertugsafmælið á vellinum Skallagrímur mætir Ými frá Kópavogi í kvöld klukkan 20 í Borgarnesi . Þetta er toppslagur C-riðils 3. deildar en bæði lið eru jöfn í efsta sæti og með jafna markatölu . En leikurinn er ekki aðeins merkilegur að því leiti , því í dag á Valdimar K. Sigurðsson , leikmaður Skallagríms fertugsafmæli . Valdimar er einnig markahæsti leikmaður meistaraflokks á Íslandi frá upphafi og hefur skorað 188 mörk . Í tilefni afmælisins verður boðið til mikillar grillveislu í hálfleik . „ Já þetta var bara heppni að það skyldi hittast svo á að það væri leikur á afmælisdeginum , og sérstaklega á svona stórafmæli . Mér fannst því upplagt að halda upp á þetta og bjóða til grillveislu . Svo er bara að vona að leikurinn fari 4 - 0 fyrir Skallagrími , fá afmælistölurnar í þetta , ” segir Valdimar í viðtali við Skessuhorn . „ Nei , svona í alvöru talað þá skiptir nú bara máli að vinna leikinn . Þetta er toppslagurinn . ” Valdimar segist ekki muna hvenær hann náði því að verða markahæstur í deildinni frá upphafi en það séu svona 3 - 4 ár síðan . „ Annars þarf maður að ná tólf mörkum til viðbótar til að geta hætt með sóma í 200 mörkunum . Það er einn þarna í meistaraflokki sem er bara fjórum árum yngri en ég og bara 15 - 20 mörkum á eftir . Hann spurði meig einhverntíman hvort ég ætlaði ekki að fara að hætta þessu og ég svaraði nátturulega : Nei ekki fyrr en þú hættir ! ” Valdimar hefur leikið nær allan sinn feril í meistaraflokki með Skallagrími , að undanskyldu einu ári hjá ÍR og einu hjá Fram árið 1988 . Maður var ekki nógu góður fyrir ÍA , eða þeir ekki nógu góðir fyrir mig , þannig að við skelltum okkkur nokkrir þarna yfir til Skallagríms árið 1989 . Ég skora bara hjá Skallagrími , þannig að það er best að vera bara með þeim . ” Hvernig ertu stemmdur fyrir leikinn á morgun ? “ Bara vel stemmdur . Annars er konan að reka mig út að bera einhverjar hellur þannig að það er spurning hvort ég geti nokkuð spilað ... Nei ! ég segi bara svona . ” Færð þú nokkuð grill í kvöld ? „ Vonandi eftir leikinn , það gengur eiginlega ekki að vera að fá sér pylsu í hálfleik . Skessuhorn óskar Valdimar til hamingju með daginn og hvetur Borgnesinga til að mæta á völlinn og standa við bakið á sínum mönnum í toppslagnum .